Perinteinen dirndl on napitettu kaulaan asti, turistien asut ovat monen paikallisen mielestä silkkaa pornoa.

Maailman suurimmalle ja riehakkaimmalle olutfestivaalille odotettiin viime vuonna 6 miljoonaa kävijää. reuters

Useiden paikallisten mielestä turistien käyttämät kansallispuvut ovat liian seksikkäitä. Getty images

Reilut parikymmentä vuotta sitten jokainen Baijerin kansallisasuun pukeutunut henkilö olisi näyttänyt oudolta Oktoberfestillä, paitsi jos hän oli tarjoilija tai soitti torviorkesterissa.

Nyt hyvin suuri osa olutkarnevaalin vierailijoista käyttää dirndl-mekkoa tai nahkahousuja. Varsinkin turistit.

Baijerin perinteinen naisten kansallispuku dirndl on siveä, pikku Heidilläkin oli sellainen! Helma on pitkä ja rintamus on ylös asti napitettu.

Löwenbräun olutteltta avajaispäivänä lauantaina. AOP

Yli kuusi miljoonaa kävijää

Lauantaina alkanut Münchenin Oktoberfest kerää tänäkin vuonna reilut kuusi miljoonaa vierailijaa, heistä hyvin suuri osa ulkomaalaisia turisteja. Juhla kestää 6. lokakuuta asti.

Toki tarjoilijoillakin voi nykyään olla antava kaula-aukko, mutta paikallisten mielestä pahin ongelma on kansallispukuun sonnustautuvat turistit.

Kansanmusiikkiryhmä Georgenstoana Baierbrunnin entinen johtaja Franz Thalhammer on sitä mieltä, että kansallispuku on häpäisty.

- Dirndl on sievä ja se tekee melkein kenestä tahansa kauniin. Mutta nykyään näkee aivan järkyttäviä kansallispukuja, jotka muistuttavat enemmän pornoasua, kertoo Thalhammer paikallisille lehdille.

– Sillä ei ole mitään tekemistä perinteen kanssa.

Taitavat tarjoilijat pystyvät kantamaan uskomattomia määriä litran tuopppeja. EPA/AOP

Puolihalvaantuneita turisteja

Thalhammerilla on selvä mielipide siitä, mitkä kansallisuudet ovat pahimpia.

– Olutteltat ovat täynnä perinneasuun pukeutuneita puolittain halvaantuneessa tilassa olevia italialaisia ja australialaisia, jotka luulevat olevansa baijerilaisia. Mitäs tuumisit siitä, että minä kävelisin puolinakuna ympäriinsä ja sanoisin olevani australialainen.

Monen mielestä miesturistien perinneasut ovat vähintään yhtä ärsyttäviä kuin liian paljastavat dirndlit. Zumawire/MVPhotos

Turistit haluavat seksikkäitä asuja

Myös vaatekauppiaat ovat huomanneet, että liian siveelliset asut eivät ole turistien suosiossa.

- Meillä on toki tarjolla polvipituisia helmoja, mutta myös lyhyempiä. Kun turistit tulevat liikkeeseen asua ostamaan, he sanovat haluavansa näyttää seksikkäältä, kertoo perinneasuja myyvä Ulku Stephanides.

– Helman pituudella ei ole niinkään väliä, mutta rintojen pitää olla törröllään.